ຊາວຮົງກົງ ກວ່າແສນຄົນ ເຂົ້າຮ່ວມ ປະທ້ວງ ປະຈໍາປີ (ວີດີໂອ)
ຊາວ​ຮົງ​ກົງ 100,000 ຄົນ ເດີນ​ຂະ​ບວນປະ​ທ້ວງ ​​ໃນ​ວັນ​ຄົບ​ຮອບ 16 ປີ ທີ່​ອະດີດ​ດິນ​ແດນຂອງ​ອັງກິດ ຖືກໂອນຄືນ ໄປຢູ່ພາຍໃຕ້ ອະທິປະໄຕຂອງຈີນ.
ຊາວຮົງກົງຢ່າງໜ້ອຍ 100,000 ຄົນ ໄດ້ເຂົ້າຮ່ວມການເດີນຂະ ບວນປະທ້ວງ ປະຈໍາປີ ເພື່ອຮຽກຮ້ອງໃຫ້ມີປະຊາທິປະໄຕຢ່າງ ເຕັມສ່ວນ ໃນວັນຄົບຮອບ 16 ປີ ທີ່ອະດີດດິນແດນຂອງອັງກິດ ແຫ່ງນີ້ ໄດ້ຖືກໂອນກັບຄືນໃຫ້ໄປຢູ່ພາຍໃຕ້ອະທິປະໄຕຂອງຈີນ ຫລາຍໆຄົນທີ່ເຂົ້າຮ່ວມປະທ້ວງໃນວັນຈັນວານນີ້ ໄດ້ຮຽກຮ້ອງ ໃຫ້ຜູ້ນໍາຂອງຮົງ ກົງ ທີ່ບໍ່ໄດ້ຜ່ານການເລືອກຕັ້ງ ທ່ານ Leung Chun-ying ນັ້ນລາອອກ ແລະໃຫ້ລັດລະຖະບານຄໍ້າປະກັນ ການເລືອກຕັ້ງຢ່າງເສຣີ ເອົາຕໍາແໜ່ງ ຫົວໜ້າບໍລິຫານຮົງກົງ ໃນປີ 2017 ພວກປະທ້ວງໄດ້ເຮັດໃຫ້ຖະໜົນຫົນທາງ ກາຍເປັນທະເລທີ່ເຕັມໄປດ້ວຍຄັນຮົ່ມ ໃນຂະນະທີ່ເຂົາເຈົ້າພາກັນແຂ່ງຝົນທີ່ຕົກລົງມາຢ່າງໜັກຍ້ອນລົມພາຍຸເຂດຮ້ອນ ເພື່ອເຂົ້າຮ່ວມການໂຮມຊຸມນຸມເດີນຂະບວນຕາມປະເພນີ ໃນວັນທີ 1 ເດືອນກໍ ລະກົດ ແຕ່ບໍລິເວນສວນສາທາລະນະ Victoria ໃນຮົງກົງໄປຫາເຂດຍ່ານການຄ້າ ທ່ານນາງ Ho ຜູ້ເປັນແມ່ຄົນນຶ່ງ ທີ່ໄປຮ່ວມການເດີນຂະບວນປະທ້ວງພ້ອມກັບລູກຊາຍນ້ອຍຂອງລາວ ໄດ້ກ່າວຕໍ່ວີໂອເອວ່າ ອາກາດບໍ່ດີເຮັດໃຫ້ການປະທ້ວງ ມີຄວາມປະທັບໃຈຂື້ນອີກ ທ່ານນາງກ່າວວ່າ “ໃນເມື່ອວ່າ ມີຫລາຍໆຄົນພາກັນອອກມາຕໍ່ສູ້ກັບລົມພາຍຸຝົນ ລັດຖະບານຈຶ່ງ ຄວນຟັງພວກເຮົາ ” ບັນດາຜູ້ຈັດການໂຮມຊຸມນຸມອ້າງວ່າ ມີຜູ້ຄົນເຂົ້າຮ່ວມ 430,000 ພັນຄົນ ເປັນຈຳ ນວນຫລາຍ ລື່ນທີ່ຕໍາຫລວດໄດ້ກະປະມານວ່າ ມີ 66,000 ພັນຄົນ ບັນດານັກຄົ້ນ ຄວ້າຈາກມະຫາວິທະຍາໄລຮົງກົງ ຊຶ່ງເປັນຜູ້ສັງເກດການເບິ່ງການເດີນຂະບວນໃນຄັ້ງນີ້ ກະປະມານວ່າ ມີຜູ້ເຂົ້າຮ່ວມ 103,000 ຄົນ ຊຶ່ງເພີ້ມຂຶ້ນປະ ມານ 20,000 ຄົນ ຈາກໂຕເລກພວກເຂົ້າຮ່ວມການປະທ້ວງ ໃນປີກາຍນີ້